Šārlota Remplinga

Šārlota Remplinga (; dzimusi  Eseksā) ir angļu aktrise.

Šārlotas Remplingas tēvs Godfrijs Remplings bija vieglatlēts, 1936. gada olimpisko spēļu čempions 4×400 metru stafetē, bet māte Izabella Anne — gleznotāja.

Nākamā aktrise bērnību pavadījusi Gibraltārā, Francijā, Spānijā un Anglijā, izglītību guvusi Anglijā un Francijā. Sākotnēji strādājusi par modeli, pirmo reizi kino filmējusies 1965. gadā. Kļuvusi pazīstama pēc lomām Lukīno Viskonti filmā "Dievu bojāeja" (La caduta degli dei, 1969) un Lilianas Kavāni filmā "Nakts portjē" (Il portiere di notte, 1974). Filmējusies vairākos desmitos filmu, no kurām daudzas izpelnījušās atzinību. 2016. gadā tika nominēta Amerikas Kinoakadēmijas balvai par galveno lomu filmā "45 gadi" (2015) kategorijā "Labākā aktrise galvenajā lomā". Par šo lomu Remplinga ieguva Berlīnes Starptautiskā kinofestivāla balvu "Sudraba lācis" kā labākā aktrise, kā arī Eiropas Kino balvu.

Atveidojusi lomas arī tādās filmās kā Georgy Girl (1966), Vanishing Point (1971), Zardoz (1974), "Zvaigžņu atmiņas" (Stardust Memories, 1980), "Spriedums" (1982), "Eņģeļa sirds" (1987), "Hercogiene" (2008), "Neatlaid mani" (2010), "Melanholija" (2011), "Assassin's Creed: Slepkavas kodekss" (Assassin's Creed, 2016), "Sarkanais zvirbulis" (2018), "Apmātība" (Benedetta, 2021) un "Kāpa" (2021). Vairākkārt sadarbojusies ar režisoru Fransuā Ozonu, piedaloties viņa filmās "Zem smiltīm" (2000), "Baseins" (Swimming Pool, 2003), "Jauna un skaista" (Jeune & Jolie, 2013) un "Viss noritēja labi" (2021).

No 1978. līdz 1998. gadam bija precējusies ar franču mūziķi Žanu Mišelu Žāru.

 Filmogrāfija 
GadsNosaukumsPiezīmes1964A Hard Day's Nighttitros nav minēta1965The Knack ...and How to Get Ittitros nav minētaRotten to the Core1966Georgy Girl1967The Long Duel1968Sardinia Kidnapped1969Target: Harry"Dievu bojāeja" (La caduta degli dei)Three1971"Izgaišanas vieta" (Vanishing Point)'Tis Pity She's a WhoreThe Ski Bum1972Henry VIII and His Six WivesCorkyAsylum1973Giordano Bruno1974ZardozCaravan to Vaccarès"Nakts portjē" (Il portiere di notte)1975Yuppi duLa Chair de l'orchidéeFarewell, My Lovely1976Foxtrot1977OrcaUn taxi mauve1980"Zvaigžņu atmiņas" (Stardust Memories)1982"Spriedums" (The Verdict)1984Viva la vie!1985On ne meurt que deux foisTristesse et beauté1986Max, Mon Amour1987"Eņģeļa sirds" (Angel Heart)Mascara1988Paris by NightD.O.A.1989Rebus1993Hammers Over the AnvilAsphalt Tango1994Murder in MindTime Is Money1996Invasion of PrivacyAsphalt Tango1997The Wings of the Dove1999"Ķiršu dārzs" (The Cherry Orchard)2000Signs and WondersHommage à Alfred LepetitAberdeen"Zem smiltīm" (Sous le sable)2001The Fourth AngelSuperstition"Spiegu spēle" (Spy Game)2002Embrassez qui vous voudrez2003I'll Sleep When I'm Dead"Baseins" (Swimming Pool)"Liecība" (The Statement)2004Jerusalemski sindrom"Nemirstīgais" (Immortel, ad vitam)Le chiavi di casa2005LemmingVers le sud2006"Pamatinstinkts 2" (Basic Instinct 2)Désaccord parfait2007"Eņģelis" (Angel)Caótica Ana2008"Krāpšana" (Deception)"Mūsu ēras Babilona" (Babylon A.D.)"Hercogiene" (The Duchess)2009Le Bal des actrices"Bugī vugī" (Boogie Woogie)La femme invisible (d'après une histoire)Life During Wartime2010"Neatlaid mani" (Never Let Me Go)"Ielu dejas 3D" (StreetDance 3D)Rio Sex ComedyMłyn i krzyż2011The Lookdokumentālā filma"Melanholija" (Melancholia)The Eye of the StormCleanskin2012I, AnnaTutto parla di tie2013"Nakts vilciens uz Lisabonu" (Night Train to Lisbon)"Jauna un brīnišķīga" (Jeune & Jolie)The SeaThe Blueblack Hussardokumentālā filma2014Portrait of the Artistbalss2015"Aizliegtā istaba" (The Forbidden Room)"45 gadi" (45 Years)2016"Assassin's Creed: Slepkavas kodekss" (Assassin's Creed)2017"Beigu priekšnojauta" (The Sense of an Ending)HannahEuphoria2018"Sarkanais zvirbulis" (Red Sparrow)The Little Stranger2020Last Words2021"Apmātība" (Benedetta)"Viss noritēja labi" (Tout s'est bien passé)"Kāpa" (Dune)Juniper2024"Kāpa: Otrā daļa" (Dune: Part Two)

 Ārējās saites 

 Šārlotas Remplingas mājaslapa charlotterampling.net

Kategorija:1946. gadā dzimušie
Kategorija:Angļu kinoaktrises
Kategorija:Angļu televīzijas aktrises
Kategorija:Cēzara balvas ieguvēji
Kategorija:Eiropas Kino balvas ieguvēji
Kategorija:Eseksā dzimušie